CELEX: 32014R0186
Language: hr
Date: 2014-02-26 00:00:00
Title: Uredba Komisije (EU) br. 186/2014 оd 26. veljače 2014. o izmjeni Uredbe (EU) br. 823/2012 u pogledu datuma isteka odobrenja aktivnih tvari etoksisulfurona, oksadiargila i varfarina  Tekst značajan za EGP

27.2.2014   
            
            
               HR
            
            
               Službeni list Europske unije
            
            
               L 57/22
            
         
      UREDBA KOMISIJE (EU) br. 186/2014
   оd 26. veljače 2014.
   o izmjeni Uredbe (EU) br. 823/2012 u pogledu datuma isteka odobrenja aktivnih tvari etoksisulfurona, oksadiargila i varfarina
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 17. drugi stavak,
   budući da:
   
               (1)
            
            
               Uredbom Komisije (EU) br. 823/2012 (2) za aktivne tvari etoksisulfuron, oksadiargil i varfarin datum isteka valjanosti odobrenja, kako je utvrđen u Provedbenoj uredbi Komisije (EU) br. 540/2011 (3), produljen je do 31. srpnja 2016. kako bi podnositelji zahtjeva mogli podnijeti zahtjev tri godine prije isteka roka kako je predviđeno člankom 15. stavkom 1. Uredbe (EZ) br. 1107/2009.
            
         
               (2)
            
            
               Za etoksisulfuron, oksadiargil i varfarin nisu podneseni zahtjevi za obnovu odobrenja aktivnih tvari u skladu s uvjetom za podnošenje zahtjeva tri godine prije isteka roka odobrenja.
            
         
               (3)
            
            
               S obzirom na to da nisu podneseni ti zahtjevi, primjereno je kao datum isteka odobrenja odrediti najraniji mogući datum nakon prvobitnog datuma isteka koji je utvrđen prije donošenja Uredbe (EU) br. 823/2012.
            
         
               (4)
            
            
               Uredbu (EU) br. 823/2012 treba stoga na odgovarajući način izmijeniti.
            
         
               (5)
            
            
               Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   Izmjene Uredbe (EU) br. 823/2012
   Članak 1. Uredbe (EU) br. 823/2012 mijenja se kako slijedi:
   
               (a)
            
            
               točka 1. zamjenjuje se sljedećim:
               
                           „1.
                        
                        
                           31. srpnja 2016. u pogledu aktivnih tvari: etofumesata (unos 29.), imazamoksa (unos 41.), oksasulfurona (unos 42.), foramsulfurona (unos 44.), ciazofamida (unos 46.), linurona (unos 51.), pendimetalina (unos 53.), trifloksistrobina (unos 59.), karfentrazon-etila (unos 60.), mezotriona (unos 61.), fenamidona (unos 62.) i izoksaflutola (unos 63.);”;
                        
                     
         
               (b)
            
            
               dodaje se sljedeća točka 4.:
               
                           „4.
                        
                        
                           31. ožujka 2014., u pogledu aktivnih tvari: etoksisulfurona (unos 43.), oksadiargila (unos 45.) i varfarina (unos 120.).”
                        
                     
         Članak 2.
   Stupanje na snagu
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 26. veljače 2014.
      
         
            Za Komisiju
         
         
            Predsjednik
         
         José Manuel BARROSO
         
      
   
   
      (1)  SL L 309, 24.11.2009., str. 1.
   
      (2)  Uredba Komisije (EU) br. 823/2012 od 14. rujna 2012. o odstupanju od Provedbene uredbe (EU) br. 540/2011 u pogledu datuma isteka odobrenja aktivnih tvari 2,4-DB, benzojeve kiseline, beta-ciflutrina, karfentrazon-etila, Coniothyrium minitans soja CON/M/91-08 (DSM 9660), ciazofamida, ciflutrina, deltametrina, dimetenamida-P, etofumesata, etoksisulfurona, fenamidona, flazasulfurona, flufenaceta, flurtamona, foramsulfurona, fostiazata, imazamoksa, jodosulfurona, iprodiona, izoksaflutola, linurona, malein hidrazida, mekopropa, mekopropa-P, mezosulfurona, mezotriona, oksadiargila, oksasulfurona, pendimetalina, pikoksistrobina, propikonazola, propineba, propoksikarbazona, propizamida, piraklostrobina, siltiofama, trifloksistrobina, varfarina i zoksamida (SL L 250, 15.9.2012., str. 13.).
   
      (3)  Provedbena uredba Komisije (EU) br. 540/2011 od 25. svibnja 2011. o provedbi Uredbe (EZ) br. 1107/2009 Europskog parlamenta i Vijeća u pogledu popisa odobrenih aktivnih tvari (SL L 153, 11.6.2011., str. 1.).